અમદાવાદ: રેલવે તંત્ર હવે રેલ પ્રવાસીઓને વધુ સગવડ અને સુરુચિભરી વ્યવસ્થા આપવાના ભાગરૂપે નાઇટ જર્ની દરમિયાન અપાતા બેડ રોલ્સમાં પણ નવીન બદલાવ કરી રહી છે. તે મુજબ વર્ષોથી રેલવે પ્રવાસીઓને અપાતી સફેદ બેડ શીટને સ્થાને હવે પ્રથમ તબક્કે ઓશન બ્લ્યૂ કલરની ડિઝાઇન ધરાવતી બેડ શીટ આપશે.બેડ શીટમાં મેચ થતા રંગના જ એસી કોચની બારીઓના પરદાને ડિઝાઇન કરવામાં આવશે. વેસ્ટર્ન રેલવે સહિત અન્ય રેલવેમાં મુસાફરી કરતા લાખો લોકોને રોજ બ્રાઉન કલરનો ધાબળો, બે સફેદ બેડ શીટ, વ્હાઇટ કવરવાળું ઓશિકું અને વ્હાઇટ નેપકીન્સ આપવામાં આવે છે તેના બદલે હવે બેડ રોલમાં બે કલરફૂલ બેડ શીટ ઓશિકું સહિત ધાબળો અને સફેદ નેપકીન આપવામાં આવશે.